Monroe miwiti pamaréntahané kanthi mbentuk salah siji kabinèt paling kuwat ing sajarah A.S. Dhèwèké nyingkiraké rasa kalaladanan nalika milih anggota-anggota ing kabinèté. Kasil gedhé dhéwé saka pamaréntahan James Monroe yaiku ana ing urusan manca nagara. Wiwit pisanan dhèwèké duwé rasa simpati marang obahan kamardikan ing praja jajahan Spanyol ing bawana Amérika lan péngin sacepeté awèh pangakonan marang nagara-nagara anyar mau, nanging prakara mau katundha, amarga nalika iku Amérika Sarékat lagi nglakokaké perundhingan karo Spanyol ngenani wewengkon Florida lan dhèwèké péngin yèn perundhingan iki gagal.